Publication: Magyar Közlöny
Issue: MK-2002-43 (Year: 2002, Number: 43)
Era: 1990-2004
Section: — az 1995. évi LXVI. törvény szerinti iratkezelést,
Paragraph Index: 1125

2. Követelmények 2.1. Pszichológia: — a pszichológia fogalomrendszere, módszerei, alkalmazási területei, — a szocializáció fogalma, értelmezése, formái, a folyamatot befolyásoló tényezõk, — a csoport, kortárscsoport és közösség, az egyén és a közösség kapcsolata, — a kommunikáció fogalma, értelmezése, fajtái, legfõbb jellemzõi, — a személyiség fogalma, összetevõi, az önszabályozó funkciók, — a személyiségfejlesztés törvényei (szerkezet és funkció, belsõ alap és külsõ feltételek, koegzisztencia, transzfer és totalitás), — a fejlõdéslélektan fogalma, tárgya, feladata, — az öröklés, az érés, a környezet, a tanulás mint az egyedi fejlõdést meghatározó tényezõk, — az életkori periodizáció, a korszakok általános jellemzõi, életkori és egyéni sajátosságok, — a pszichés fejlõdés fõbb jellemzõi, tényezõi, formái, — a pedagógiai pszichológia fogalma, tárgya, feladatai, — a nevelõ mint modell, struktúraszervezõ, irányító személy, — vezetési stílusok pszichológiai elemzése, — a magatartás alakításának pszichológiai problémái, — a tanulói teljesítmény ellenõrzésének és értékelésének pszichológiai kérdése, — az alkotás lélektana, — a személyes kapcsolatok fejlesztésének lehetõségei, módjai. 2.2. Pedagógia: — a nevelés fogalma, jellemzõ sajátosságai, története, rokonfogalmai (oktatás, képzés, egységük), — a nevelés meghatározó tényezõi (örökletes, környezeti), — a nevelés színterei (család, óvoda, iskola, közmûvelõdési intézmények), — a nevelési folyamat fogalma, értelmezése, törvényszerûségei, szerkezete, sajátosságai, — a pedagógus, a nevelõ személyiségjegyei, — nevelési módszer fogalma, értelmezése, csoportosítása, — a játék fajtái mint a nevelés eszköze, a játék személyiségfejlesztõ hatása, — a munka fogalma, általános jellemzése, feltételei, fajtái és szerepe a személyiség fejlesztésében, — a gyermek, a felnõtt megismerésének módszerei, — a differenciált bánásmód alkalmazása a tanulás-tanítás folyamatában, — a közösség fogalma, jellemzõi, alakításának lehetõségei, módszerei, — a tanítás-tanulás fogalma, folyamata, szervezeti és munkaformái, módszerei, eszközei, — az oktatás és a szakképzés cél- és feladatrendszere, — a kreativitás, az önállóság. 2.3. Néprajz: — a magyar nyelvterületen található táji variánsok, anyag, szerkezet, forma, díszítmény, funkció összhangja, sajátosságai, — fõbb központok, jellegzetességeik, — a mesterség története, — meghatározó mesterek alkotásai, mûhelyeinek szellemi kisugárzása, — széles körû motívumkincs ismerete, 2002/43. szám — a népmûvészet és kismesterségek kapcsolata, — a kismesterségek, a háziipar kialakulása, ezek hatása az egyes mûfajokon belül a paraszti kultúrára. 2.4. Mûvészettörténet: — az egyetemes kultúra és mûvészettörténet áttekintése: görögöktõl a reneszánszon át a XX. századig, — a mûvészeti stílusok és behatásuk a magyar kultúrában, — a népmûvészeti mozgalmak története, — a XIX. és XX. század iparmûvészeti törekvéseinek ismerete (építészet, lakáskultúra, öltözködés stb.), — a mûvészetszociológia és a mûvelõdés kapcsolata. 2.5. A népi kismesterség tanításának módszertana (az adott népi kismesterség szerint): — a szakmódszertan fogalma, célja, feladata, — szakmatanítás — az adott népi kismesterség elsajátításának módszertani sajátosságai, — anyagismeret, eszközismeret, — kéziszerszámok, eszközök, gépek használatának elsajátítása, — az anyagmegmunkálási ismeretek alkalmazási módja — a funkció és esztétikum egységes szemlélete, — a térbeli látás kialakítása, a formaérzék, — a munka-, egészség- és környezetvédelmi ismeretek, baleset-elhárítási ismeretek átadásának módszerei. 2.6. Rajz: — a mesterség látvány és szakrajzának kapcsolata, — a forma, a funkció, az anyag és a méret közötti összefüggés megértése és megjelenítése, — az adott tárgy rajzolása különbözõ nézetekbõl, megfigyelés és modell alapján, — térábrázolási módok, — az ábrázolt forma értelmezése, — az alkotás folyamatának ábrázolása, — kicsinyítés és nagyítás, — ornamentika — gyûjtemény alkalmazása, — a díszítés esztétikuma, ízlésformálás, — a vizuális és a verbális kifejezés kapcsolata, — kivitelezés technikái, — tervezési gyakorlat. 2.7. Oktatástechnika — technika, technológia, az oktatástechnika fogalma, értelmezése, — oktatástechnikai segédeszközök csoportosítása: álló-, mozgóképvetítõk, hangtechnikai eszközök, audiovizuális eszközrendszerek, multimédia használata, kezelése, — házi sokszorosító berendezések használata, kezelése, — fényképezõgép alkalmazása, kezelése. IV. A szakképesítés vizsgáztatási követelményei

Source: https://magyarkozlony.hu/hivatalos-lapok/64ebf3aed713276380303c2bff2be3b8fff5a054/dokumentumok/702ffd5429fdf78b675b7dee4704804e52733bb5/letoltes